Óttusöngvar – frá Nordal til Nordal Dómkórinn flytur verk eftir Jón Nordal og tvo afasyni hans Því er oft haldið fram með alltraustri vissu að tónlist gangi í erfðir . Með honum í för verða tveir afasynir hans , Hjalti og Þorkell Nordal sem eru að stíga sín fyrstu skref á tónskáldabrautinni . Dómkórinn hefur haldið fjölda tónleika bæði hérlendis og erlendis og hefur hvarvetna hlotið lof fyrir , nú síðast í Salzburg þar sem kórinn vann til verðlauna í alþjóðlegri kórakeppni . Kórinn keppti í tveimur flokkum , flokki trúarlegrar tónlistar og flokki blandaðra kóra og hlaut þar gullviðurkenningu , auk þess að hreppa annað sætið í báðum flokkum á eftir sigurkór heildarkeppninnar . Verkefnaval kórsins hefur verið fjölbreytt en meðal annars hefur kórinn flutt ýmis stórvirki tónbókmenntanna og má þar nefna Þýska sálumessu Jóhannesar Brahms , Jólaóratoríu Jóhanns Sebastians Bach , Requiem eftir Wolfgang Amadeus Mozart , Messías eftir Händel , Jóhannesarpassíu Jóhanns Sebastians Bach og sálumessur eftir Maurice Duruflé og Gabriel Fauré .